2014. gada 23. decembrī Noteikumi Nr. 810

Rīgā (prot. Nr. 72 34. §)

**Grozījumi Ministru kabineta 2005. gada 15. marta noteikumos Nr. 177**

**"Kārtība, kādā piešķir un dzīvnieku īpašnieks saņem kompensāciju par zaudējumiem, kas radušies valsts uzraudzībā esošās dzīvnieku infekcijas slimības vai epizootijas uzliesmojuma laikā"**

Izdoti saskaņā ar

Veterinārmedicīnas likuma

[35. panta](http://likumi.lv/doc.php?id=20436#p35) otro daļu un

[38. panta](http://likumi.lv/doc.php?id=20436#p38) otro daļu

Izdarīt Ministru kabineta 2005. gada 15. marta noteikumos Nr. 177 "Kārtība, kādā piešķir un dzīvnieku īpašnieks saņem kompensāciju par zaudējumiem, kas radušies valsts uzraudzībā esošās dzīvnieku infekcijas slimības vai epizootijas uzliesmojuma laikā" (Latvijas Vēstnesis, 2005, 46. nr.; 2006, 33., 177. nr.; 2009, 55. nr.; 2010, 148. nr.; 2011, 175. nr.; 2013, 118., 193. nr.; 2014, 164. nr.) šādus grozījumus:

1. Izteikt 1. punktu šādā redakcijā:

"1. Noteikumi nosaka kārtību, kādā par dzīvnieku infekcijas slimības uzliesmojuma laikā radītajiem zaudējumiem piešķir un dzīvnieku īpašnieks saņem zaudējumu kompensāciju, kā arī kritērijus zaudējumu kompensācijas samazināšanai."

2. Papildināt noteikumus ar 3.6. apakšpunktu šādā redakcijā:

"3.6. par Amerikas peru puves apkarošanas laikā iznīcinātajām bišu saimēm – saskaņā ar šo noteikumu 7.3pielikumu."

3. Papildināt 7.2. apakšpunktu aiz vārdiem "govju tuberkulozes" ar vārdiem "govju enzootiskās leikozes".

4. Papildināt noteikumus ar 7.5. apakšpunktu šādā redakcijā:

"7.5. apmērā, kas nepārsniedz 50 % no šo noteikumu 7.3pielikumā noteiktā kompensācijas apmēra, ja kompensācija tiek izmaksāta Amerikas peru puves apkarošanas laikā radušos izdevumu segšanai."

5. Papildināt noteikumus ar 8.6. apakšpunktu šādā redakcijā:

"8.6. bišu dravas īpašnieka un inspektora kopīgi sastādītu un abpusēji parakstītu aktu par to, ka bišu saimes, to peri un peru apkāres (turpmāk – bišu saime) ir iznīcinātas (aktā norādīta iznīcināšanas vieta, iznīcināto bišu saimju skaits, iznīcināšanas veids un datums)."

6. Svītrot 1. pielikumu.

7. Papildināt 2. pielikumu ar 30.7. un 30.8. apakšpunktu šādā redakcijā:

|  |  |  |
| --- | --- | --- |
| "30.7. | pārtikas ola (vista) | 0,06 |
| 30.8. | pārtikas ola (paipala) | 0,10" |

8. Papildināt noteikumus ar 7.3pielikumu šādā redakcijā:

"7.3pielikums   
Ministru kabineta   
2005. gada 15. marta

noteikumiem Nr. 177

**Zaudējumu kompensācijas apmērs par iznīcinātajām bišu saimēm**

|  |  |  |
| --- | --- | --- |
| Nr. p. k. | Bišu saimes veids | Zaudējumu kompensācijas apmērs  (*euro* par vienu bišu saimi) |
| 1. | Bišu saimes, par kuru iegādi dzīvnieku īpašniekam nav pirkuma dokumenta | 89,64 |
| 2. | Bišu saimes, par kuru iegādi dzīvnieku īpašniekam ir pirkuma dokuments | 50 % apmērā no bišu saimes pirkuma dokumentos norādītās pirkuma summas" |

Ministru prezidente Laimdota Straujuma

Zemkopības ministrs Jānis Dūklavs